ข่าวดี กกพ. มีมติปรับลดค่าเอฟที งวด ม.ค.-เม.ย.60 ลง 4 สตางค์/หน่วย
เมื่อวันที่ 21 ธ.ค. นายวีระพล จิรประดิษฐกุล กรรมการกำกับกิจการพลังงาน (กกพ.) ในฐานะโฆษก กกพ. กล่าวว่า ที่ประชุม กกพ. มีมติให้ปรับค่าเอฟที งวดเดือน ม.ค.-เม.ย. 60 ลง 4 สตางค์/หน่วย ทำให้ค่าเอฟที มาอยู่ที่ -37.29 สตางค์/หน่วย มีผลทำให้ค่าไฟฟ้าเฉลี่ยผู้ใช้ไฟฟ้าทุกประเภทอยู่ที่ 3.3827 บาทต่อหน่วย (ไม่รวมภาษีมูลค่าเพิ่ม) แม้ต้นทุนค่าเชื้อเพลิงเพิ่มขึ้น เพื่อลดภาระแก่ผู้บริโภคในช่วงปีใหม่ ขณะเดียวกัน เป็นการสะสมเงินไว้ส่วนหนึ่ง เพื่อรองรับความผันผวนของราคาเชื้อเพลิงที่จะเกิดขึ้นในช่วงกลางปีหน้า,ทั้งนี้ ผลการคำนวณค่าเอฟที สำหรับการเรียกเก็บในงวดเดือน ม.ค.-เม.ย. 60 อยู่ที่ -41.09 สตางค์ต่อหน่วย ลดลงจากที่เรียกเก็บในงวดที่แล้ว 7.80 สตางค์ต่อหน่วย สวนทางกับที่คาดการณ์ในการพิจารณาค่าเอฟทีครั้งก่อน ที่คาดว่าจะปรับขึ้นมาอย่างมาก เนื่องจากมีโรงไฟฟ้าหลายแห่ง จากทั้งเอกชนและต่างประเทศ หยุดซ่อมบำรุงนอกแผน ทำให้ค่าใช้จ่ายในการจ่ายค่าความพร้อมจ่ายให้กับโรงไฟฟ้าลดลง แต่เมื่อพิจารณาแนวโน้มความต้องการใช้ไฟฟ้าและราคาก๊าซธรรมชาติในปีหน้าที่ปรับตัวสูงขึ้น จากการปรับขึ้นราคาน้ำมัน รวมกับการหยุดซ่อมแหล่งก๊าซธรรมชาติยาดานาในประเทศพม่า ที่ต้องหาเชื้อเพลิงอื่นมาทดแทน จึงคาดว่าค่าเอฟทีในงวด พ.ค.-ส.ค. 60 จะปรับตัวสูงขึ้น,สำหรับสถานการณ์ค่าเอฟที ในส่วนของเชื้อเพลิงในงวดเดือน ม.ค.-เม.ย. 60 มีแนวโน้มเพิ่มขึ้นจากงวดก่อน จากต้นทุนค่าเชื้อเพลิงในการผลิตไฟฟ้ามีการปรับตัวเพิ่มขึ้นเล็กน้อย โดยเฉพาะก๊าซธรรมชาติที่เป็นเชื้อเพลิงหลักในการผลิตไฟฟ้ามีการปรับราคาเพิ่มขึ้นประมาณ 6 บาทต่อล้านบีทียู รวมทั้งราคาน้ำมันเตาปรับเพิ่มขึ้น,นอกจากนี้ การส่งเสริมพลังงานหมุนเวียนในรูปแบบ Adder และ FiT มีแนวโน้มสูงขึ้น เนื่องจากโรงไฟฟ้าพลังงานลมของ SPP ที่จะเข้ามาเลื่อนจ่ายไฟฟ้ามาจากงวดก่อน รวมถึงปัจจัยอื่น ทั้งอัตราแลกเปลี่ยนค่าเงินบาทอ่อนค่า ความต้องการพลังงานไฟฟ้าในช่วงดังกล่าวปรับตัวเพิ่มขึ้น 1.46% สัดส่วนการใช้เชื้อเพลิงการผลิตไฟฟ้า ยังคงใช้ก๊าซธรรมชาติเป็นเชื้อเพลิงหลัก และแนวโน้มราคาปรับตัวเพิ่มขึ้น,นอกจากนี้ ค่าใช้จ่ายในการส่งเสริมการรับซื้อไฟฟ้าจากพลังงานหมุนเวียนตามนโยบายของภาครัฐ ในส่วน Adder และ FiT ในเดือน ม.ค.-เม.ย. 60 ได้ปรับเพิ่มขึ้น เนื่องจากมีผู้ผลิตไฟฟ้าเอกชนทั้ง SPP และ VSPP ได้ทยอยจ่ายไฟฟ้าเข้าระบบ จึงส่งผลต่อค่าเอฟที ในอัตรา 22.49 สตางค์ต่อหน่วย เพิ่มขึ้นจากช่วงเดือน ก.ย.–ธ.ค. 59 ซึ่งเท่ากับ 21.60 สตางค์ต่อหน่วย เพิ่มขึ้น 0.89 สตางค์ต่อหน่วย.
ที่ประชุม กกพ. มีมติปรับค่าเอฟที งวดเดือน ม.ค.-เม.ย. 60 ลง 4 สตางค์/หน่วย มาอยู่ที่ -37.29 สตางค์/หน่วย เพื่อลดภาระผู้บริโภคช่วงปีใหม่ 
ค่าเอฟที,ปรับลดค่าเอฟที,กกพ.,ต้นทุนค่าเชื้อเพลิง,ราคาเชื้อเพลิง